'Belangrikste verkiesing sedert 1994' | Maroela Media
Suid-Afrikaners stem Woensdag in die belangrikste verkiesing sedert die aanvang van demokrasie in 1994, het DA-leier Mmusi Maimane Sondag gesê.
"Die land het nog nooit vantevore voor só belangrike keuse gestaan nie," het hy in Lentegeur in Kaapstad gesê. "'n Keuse tussen die korrupte, chaotiese ANC en EFF aan die een kant, en die eerlike, bekwame DA aan die ander kant. Suid-Afrika se toekoms hang af van die keuse wat ons hierdie Woensdag maak."
Maimane het gesê die stryd in die Wes-Kaap is baie naby. "As ons die Wes-Kaap blou wil hou, vordering wil bly maak, en die korrupte, chaotiese ANC en EFF uit ons mooi provinsie wil hou, dan het ons elke stem nodig wat ons kan kry – insluitend joune. Moenie 'n fout maak nie – elke enkele stem gaan tel om ons oor die eindstreep te kry."
Die ANC en EFF is "in dieselfde WhatsApp-groep" en bombardeer mense met leë beloftes en bied vals hoop. "Hulle doen dit nie vir jou nie. Hulle doen dit vir wat hulle self hieruit kan kry. Hulle het dit al oor en oor bewys."
Die DA, aan die ander kant, belowe nie die wêreld nie. "Maar ons sal vir jou bly werk, en ons sal bly vordering maak hier in die Wes-Kaap. Ons sal hierdie pragtige provinsie vorentoe vat. Ons sal almal se lewe in hierdie provinsie bevorder – of hulle vir ons gestem het of nie. Want ons missie is om geleenthede vir almal te skep – nie net vir sommiges nie."
Hy het gesê Suid-Afrika het die afgelope vyf jaar agteruitgegaan onder die ANC terwyl die Wes-Kaap vordering gemaak het onder die DA. "Daar is nog 'n lang pad wat voorlê, maar die DA het hard gewerk om mense se lewens in dié provinsie te verbeter. Die Wes-Kaap het vordering beleef in opvoeding, gesondheidsorg, infrastruktuurontwikkeling, werkskepping en dienslewering. Dit is hoekom Ratings Afrika en Good Governance Africa sopas die Wes-Kaap beskryf het as die provinsie wat die beste bestuur word in Suid-Afrika. Stem vir die DA op 8 Mei om ons provinsie en ons land te bou."
Ek gaan beslis stem. Maar nie vir jou nie.
Ons almal weet wie die verkiesing weereens gaan wen vir die 5de keer in n ry en ons weet ook hoekom. So sterkte aan elke liewe politieke party wat begeer om die verkiesing te wen.
Sjoe Musi. Jou party ondersteun BEE, en na jou kommentaar oor "white privilege" vra jy vir ons stemme? Ons gaan nie ons stemme mors op jou party wat nie vir ons belange staan nie.
Wit en bruin in die Wes-Kaap is besig om hande te vat. Onder 'n groen VF+ bannier.
As Long as EFF don't win, they'll rewind us back to the Stone Age.
Ons stry nie met jou nie Mmusi. Maar ons weet dat jy nie vreeslik baie grysstof nodig het om beter te regeer as die korrupte ANC nie.